
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1370 


ΑΠΟΦΑΣΕΙ Σ 

Αριθμ. Οικ. 52422/1519 

Προκήρυξη Δράσης κρατικών ενισχύσεων με τίτλο «Χρη¬ 
ματοδότηση επιχειρήσεων για την υλοποίηση έργων 
προηγμένων ευρυζωνικών υπηρεσιών» στο πλαίσιο 
του Μέτρου 4.3 του Επιχειρησιακού Προγράμματος 
«Κοινωνία της Πληροφορίας» του Κ.Π.Σ. 2000-2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 35 του ν. 3016/2002 «Εταιρική διακυβέρ¬ 
νηση, θέματα μισθολογίου και άλλες διατάξεις» (ΦΕΚ 
110/τ. Α/17.05.20 02). 

2. Το ν. 2860/2000 (ΦΕΚ 251/τ.Α/14.11.2000). 

3. Το άρθρο 90 του «Κώδικα Νομοθεσίας για την Κυβέρ¬ 
νηση και τα κυβερνητικά όργανα» που κυρώθηκε με το 
πρώτο άρθρο του π.δ. 63/2005 (ΦΕΚ 98/Α/22.04.2005). 

4. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/τ. Α/14.07.2000). 

5. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.03.2002). 

6. Τον υπ’ αριθμ. (ΕΚ) 1260/1999 Κανονισμό του Συμ¬ 
βουλίου της 21.6.1999, όπως τροποποιήθηκε από τον υπ’ 
αριθμ. (ΕΚ) 1447/2001 Κανονισμό του Συμβουλίου της 
28.6.2001, τον υπ’ αριθμ. (ΕΚ) 1105/2003 Κανονισμό του 
Συμβουλίου της 26.5.2003, τον υπ’ αριθμ. (ΕΚ) 173/2005 
Κανονισμό του Συμβουλίου της 24.01.2005 και ισχύει. 

7. Τον υπ’ αριθμ. (ΕΚ) 1159/2000 Κανονισμό της Επι¬ 
τροπής της 30.05.2000. 

8. Τον υπ’ αριθμ. 1685/2000 Κανονισμό της Επιτροπής 
της 28.7.2000 όπως τροποποιήθηκε από τον υπ’ αριθμ. 
1145/2003 Κανονισμό και τον υπ’ αριθμ. (ΕΚ) 448/2004 
Κανονισμό και ισχύει. 

9. Τον υπ’ αριθμ. (ΕΚ) 70/2001 Κανονισμό της Επιτρο¬ 
πής της 12ης Ιανουάριου 2001 σχετικά με την εφαρμογή 
των άρθρων 87 και 88 της συνθήκης ΕΚ στις κρατικές 
ενισχύσεις προς μικρές και μεσαίες επιχειρήσεις, όπως 
τροποποιήθηκε από τον Κανονισμό Ε.Ε. 364/2004 της 
Επιτροπής της 25ης Φεβρουάριου 2004 και ισχύει. 

10. Τη υπ’ αριθμ. 2003/361/ΕΚ σύσταση της Επιτροπής, 
της 6ης Μαΐου 2003 σχετικά με τον ορισμό των πολύ 
μικρών, των μικρών και των μεσαίων επιχειρήσεων. 

11. Την υπ’ αριθμ. 10071/23.3.2001 Κοινή Απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Εθνικής Οικονομίας και Οικονομικών «Σύ¬ 
σταση ανώνυμης Εταιρείας «Κοινωνία της Πληροφορίας 
Α.Ε.» (ΦΕΚ Β-324/27.3.2001). 

12. Την υπ’ αριθμ. 4764/10.10.2001 Κοινή Απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Εθνικής Οικονομίας και Οικονομι¬ 
κών «Υπηρεσιακός Οργανισμός και Γενικός Κανονισμός 
Προσωπικού της Ανώνυμης Εταιρείας «Κοινωνία της 
Πληροφορίας Α.Ε.» (ΦΕΚ Β-1340/15.10.2001). 

13. Την υπ’ αριθμ. Ε (2000) 3405/28.11.2000 Απόφαση 
της Επιτροπής με την οποία εγκρίνεται το Κ.Π.Σ. 2000- 
2006 και την υπ’ αριθμ. απόφαση Ε/2001/2010/26.7.2001 
με την οποία αυτή τροποποιείται. 

14. Την υπ’ αριθμ. 0(2001)551/14.3.2001 Απόφαση της 
Επιτροπής με την οποία εγκρίνεται το Επιχειρησιακό 
Πρόγραμμα «Κοινωνία της Πληροφορίας» που εντάσσε¬ 
ται στο Κ.Π.Σ. για τις κοινοτικές διαρθρωτικές παρεμ¬ 
βάσεις στην Ελλάδα. 

15. Την Απόφαση της 8ης Ιουνίου 2004 της 5ης Επι¬ 
τροπής Παρακολούθησης του Κ.Π.Σ. 2000-2006. 

16. Το Συμπλήρωμα Προγραμματισμού του Επιχειρη¬ 
σιακού Προγράμματος «Κοινωνία της Πληροφορίας», 
όπως εγκρίθηκε και τροποποιείται. 

17. Την υπ’ αριθμ. 35267/17.10.2001 Κοινή Υπουργική 
Απόφαση (ΦΕΚ 1352/τ.Β/17.10.2001), όπως τροποποιήθηκε 
με την υπ’αριθμ. 154934/ΕΥΣ 1274/ 21.03.2002 για τη Σύ¬ 
σταση Ειδικής Υπηρεσίας Συντονισμού της Εφαρμογής 
των Επιχειρησιακών Προγραμμάτων. 

18. Την υπ’ αριθμ. 83385/2866/11.12.2003 απόφαση του 
Υπουργού Οικονομίας και Οικονομικών (ΦΕΚ 1865/ 
Β/2003) “Διάθεση πιστώσεων από το π.δ. Ε. για την 
εφαρμογή των δράσεων κρατικών ενισχύσεων στο πλαί¬ 
σιο του Επιχειρησιακού Προγράμματος «Κοινωνία της 
Πληροφορίας» του ΚΠΣ σύμφωνα με το άρθρο 35 του 
ν. 3016/2002 (ΦΕΚ 110/Α/2002) και ορισμός των ποσών, 
των ποσοστών και των ειδών των ενισχύσεων", όπως 
τροποποιήθηκε με τις υπ’ αριθμ. 4316/Β/4.5.2005 Από¬ 
φαση (ΦΕΚ 611/τ.Β'/9.5.2005) και 3171/Β/4.4.2006 (ΦΕΚ 
430/Β/7.4.2006) αποφάσεις και ισχύει. 

19. Την υπ’ αριθμ. 46603/1164/2.8.2005 Κοινή Απόφαση 
(ΚΥΑ) των Υπουργών Οικονομίας και Οικονομικών και 
Μεταφορών και Επικοινωνιών (ΦΕΚ 1145/Β/17.08.2005) 
«Ρύθμιση θεμάτων που αφορούν στην εφαρμογή δρά¬ 
σης κρατικών ενισχύσεων στον τομέα των Προηγμένων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τηλεπικοινωνιακών Υπηρεσιών, στο πλαίσιο του Μέτρου 

4.3 του Επιχειρησιακού Προγράμματος «Κοινωνία της 
Πληροφορίας» του Κ.Π.Σ. 2000-2006 σύμφωνα με το 
άρθρο 35 του ν. 3016/2002» (ΦΕΚ 110/Α/17.05.2002). 

20. Το γεγονός ότι από την εφαρμογή της Απόφασης 
αυτής δεν προκαλείται δαπάνη στον Προϋπολογισμό 
Δημοσίων Επενδύσεων, αποφασίζουμε : 

Την προκήρυξη Δράσης κρατικών ενισχύσεων με τίτ¬ 
λο «Χρηματοδότηση επιχειρήσεων για την υλοποίηση 
έργων προηγμένων ευρυζωνικών υπηρεσιών», στο πλαί¬ 
σιο του Μέτρου 4.3 του Επιχειρησιακού Προγράμματος 
«Κοινωνία της Πληροφορίας», όπως προβλέπεται στα 
κάτωθι άρθρα. 

ΜΕΡΟΣ Α: ΓΕΝΙΚΑ ΣΤΟΙΧΕΙΑ ΔΡΑΣΗΣ 

Άρθρο 1 

Υπαγόμενες Κατηγορίες Επενδύσεων 

1. Η Δράση «Χρηματοδότηση επιχειρήσεων για την υλο¬ 
ποίηση έργων προηγμένων ευρυζωνικών υπηρεσιών» αφορά 
σε ενίσχυση μικρών και μεσαίων επιχειρήσεων που πλη¬ 
ρούν τους όρους και τις προϋποθέσεις του Κανονισμού 
(ΕΚ) 70/2001. Η Δράση αφορά τον τομέα των προηγμένων 
ευρυζωνικών υπηρεσιών και εξειδικεύεται στην ενίσχυση 
επιχειρηματικών σχεδίων που αποσκοπούν στην ανάπτυξη 
και λειτουργία ευρυζωνικών υπηρεσιών, με στόχο την εκμε¬ 
τάλλευση της ευρυζωνικότητας για την παροχή υπηρεσιών 
υψηλής προστιθέμενης αξίας προς τον πολίτη. 

Αρθρο 2 

Καθεστώς Ενίσχυσης 

1. Η Δράση «Χρηματοδότηση επιχειρήσεων για την 
υλοποίηση έργων προηγμένων ευρυζωνικών υπηρεσι¬ 
ών» υλοποιείται βάσει του κανονισμού Ε.Ε. 70/2001 της 
Επιτροπής της 12ης Ιανουάριου 2001 σχετικά με την 
εφαρμογή των άρθρων 87 και 88 της συνθήκης ΕΚ στις 
κρατικές ενισχύσεις προς μικρές και μεσαίες επιχειρή¬ 
σεις (ΟϋΕΟ Ι_10/13.01.2001), όπως τροποποιήθηκε από 
τον κανονισμό Ε.Ε. 364/2004 της Επιτροπής της 25ης 
Φεβρουάριου 2004 (ΟϋΕΟ 163/28.02.2004) και ισχύει. 

2. Ως εκ τούτου, επιλέξιμοι για ενίσχυση φορείς στο 
πλαίσιο της παρούσας Δράσης είναι μεσαίες, μικρές και 
πολύ μικρές επιχειρήσεις, σύμφωνα με τα κριτήρια που 
έχουν θεσπισθεί από την Ευρωπαϊκή Επιτροπή (σύσταση 
2003/361/ΕΚ της Επιτροπής, της 6ης Μαΐου 2003 σχετικά με 
τον ορισμό των πολύ μικρών, των μικρών και των μεσαίων 
επιχειρήσεων) και εξειδικεύονται περαιτέρω στους Οδη¬ 
γούς της παραγράφου 1 του άρθρου 17 της παρούσης. 

Άρθρο 3 

Δικαιούχοι των ενισχύσεων 

1. Δικαιούχοι των ενισχύσεων μπορούν να είναι μεμο¬ 
νωμένες υφιστάμενες, νεοϊδρυθείσες ή υπό σύσταση 
επιχειρήσεις ιδιωτικού δικαίου (όχι ενώσεις ή κοινο¬ 
πραξίες αυτών), που δραστηριοποιούνται νόμιμα στην 
Ελληνική επικράτεια. Επιλέξιμες προς χρηματοδότηση 
θεωρούνται οι επιχειρήσεις για τις οποίες συντρέχουν 
αθροιστικά οι παρακάτω προϋποθέσεις: 

1.1 Η επιχείρηση δραστηριοποιείται στον δευτερογενή 
ή στον τριτογενή τομέα της οικονομίας και δεν εντάσ¬ 
σεται στις εξαιρέσεις του κανονισμού Ε.Ε. 70/2001. 

1.2 Η επιχείρηση καλύπτει τα παρακάτω καθοριζόμενα 
όρια κύκλου εργασιών - ετήσιου ισολογισμού: 

Ο ετήσιος κύκλος εργασιών είναι μικρότερος των πε¬ 
νήντα εκατομμυρίων ευρώ (50.000.000 €), ή 


Το σύνολο του ετήσιου ισολογισμού είναι μικρότερο 
των σαράντα τριών εκατομμυρίων ευρώ (43.000.000 €). 

1.3 Ο αριθμός του απασχολούμενου προσωπικού στην 
επιχείρηση θα πρέπει να είναι μικρότερος η ίσος των 
διακοσίων πενήντα (250) ατόμων. 

1.4 Η επιχείρηση λειτουργεί νόμιμα. 

2. Η εξειδίκευση και ο έλεγχος των παραπάνω προϋπο¬ 
θέσεων, μέσω κατάλληλης κατά περίπτωση τεκμηρίω¬ 
σης που θα παρασχεθεί, αναλύεται στους Οδηγούς της 
παραγράφου 1 του άρθρου 17 της παρούσης. Ειδικότερα, 
δε, για τον υπολογισμό του αριθμού των απασχολούμε¬ 
νων και των χρηματοοικονομικών ποσών ακολουθείται 
ο τρόπος υπολογισμού που αναφέρεται στη σύσταση 
2003/361/ΕΚ της Επιτροπής ανάλογα με τον τύπο της 
επιχείρησης («ανεξάρτητη», «συνεργαζόμενη» ή συνδε- 
δεμένη») όπως εκεί ορίζεται. 

Άρθρο 4 

Ειδικά Χαρακτηριστικά προτάσεων 

1. Κάθε επιχείρηση που επιθυμεί να συμμετάσχει στη 
Δράση «Χρηματοδότηση επιχειρήσεων για την υλοποί¬ 
ηση έργων προηγμένων ευρυζωνικών υπηρεσιών» έχει 
δικαίωμα να υποβάλει και να υλοποιήσει μία (1) το πολύ 
πρόταση έργου. 

2. Για να συμμετάσχει στη Δράση μία επιχείρηση θα 
πρέπει να καταθέσει μία ολοκληρωμένη επενδυτική 
πρόταση (επιχειρηματικό σχέδιο) η οποία: 

• θα υποστηρίζει τη σκοπιμότητα της σχεδιαζόμενης 
επένδυσης σε συνάρτηση με τη συνολική επιχειρηματική 
δραστηριότητα της εταιρείας που αιτείται ενίσχυση 
μέσω της Δράσης, 

• θα παρουσιάζει λεπτομερώς τόσο τις επιχειρημα¬ 
τικές όσο και τις τεχνικές πτυχές και συνιστώσες της 
επένδυσης, 

• θα τεκμηριώνει επαρκώς την ικανότητα της επιχεί¬ 
ρησης να ανταποκριθεί στις τεχνικές και τεχνολογικές 
απαιτήσεις του έργου, καθώς και στις απαιτήσεις σε 
ανθρώπινους πόρους, 

• θα περιγράφει αναλυτικά τις υπηρεσίες που πρόκει¬ 
ται να αναπτυχθούν στο πλαίσιο του επιχειρηματικού 
σχεδίου, 

• θα παρουσιάζει με σαφήνεια τις δαπάνες που 
απαιτούνται για την ολοκλήρωση του επιχειρηματικού 
σχεδίου σε συνάφεια με την επιλεξιμότητα αυτών στο 
πλαίσιο της Δράσης, 

• θα παρουσιάζει με σαφήνεια το χρονοδιάγραμμα 
εκτέλεσης της επένδυσης με τα κύρια ορόσημα στην 
πρόοδο του προτεινόμενου έργου, 

• θα δικαιολογεί επαρκώς τη συνάφεια του φυσικού 
αντικειμένου της πρότασης με τους συνολικούς στόχους 
της Δράσης «Χρηματοδότηση επιχειρήσεων για την υλο¬ 
ποίηση έργων προηγμένων ευρυζωνικών υπηρεσιών», 

• θα τεκμηριώνει την δυνατότητα υποστήριξης και 
τη βιωσιμότητα της επένδυσης, μέσα από το επιχει¬ 
ρηματικό σχέδιο και θα δικαιολογεί την πρόθεση της 
επιχείρησης να επενδύσει στο υπόψη έργο, 

• θα παρουσιάζει τα σχετικά οικονομικά στοιχεία 
(ανάλυση προβλεπόμενων οικονομικών αποτελεσμά¬ 
των) για μία περίοδο τουλάχιστον 5 ετών μετά την 
ολοκλήρωση της επένδυσης, 

• θα παρουσιάζει το χρηματοδοτικό σχήμα του επι¬ 
χειρηματικού σχεδίου (δημόσια χρηματοδότηση, ίδια 
συμμετοχή, χρήση επενδυτικού δανείου) λαμβάνοντας 
υπόψη τους περιορισμούς και τις απαιτήσεις του Οδη¬ 
γού Υποβολής της Δράσης. 

Άρθρο 5 

Ύψος και ποσοστά επιχορήγησης 

1. Ο συνολικός προϋπολογισμός που θα διατεθεί μέσω 
της παρούσας Δράσης για την υλοποίηση των επιλέξι¬ 
μων επενδύσεων ανέρχεται στα 36.444.754 ευρώ, από τα 
οποία το 50% (ήτοι 18.222.377 ευρώ) προέρχονται από 
Δημόσια Δαπάνη, ενώ το υπόλοιπο 50% (ήτοι 18.222.377 
ευρώ) θα καλυφθεί με ιδιωτική συμμετοχή. 

2. Ο ελάχιστος προϋπολογισμός ανά υποβαλλόμενη 
πρόταση που δύναται να επιχορηγηθεί στα πλαίσια 
της Δράσης είναι 1.000.000 ευρώ, ενώ αντίστοιχα ο 
μέγιστος προϋπολογισμός ανά υποβαλλόμενη πρόταση 
που δύναται να επιχορηγηθεί στα πλαίσια της Δράσης 
είναι 8.000.000 ευρώ. Η επιχορήγηση που θα λάβει η 
επιχείρηση θα είναι ίση με το 50% του εγκεκριμένου 
προϋπολογισμού που θα προκύψει μετά την ολοκλήρω¬ 
ση της διαδικασίας πιστοποίησης δαπανών, σύμφωνα με 
όσα προβλέπονται στο άρθρο 15 της παρούσης. 

3. Το κόστος του Φ.Π.Α. δεν είναι επιλέξιμο και βα¬ 
ρύνει εξ ολοκλήρου την επιχείρηση. Οι προτεινόμενες 
δαπάνες στις υποβαλλόμενες προτάσεις θα αφορούν 
κόστη χωρίς Φ.Π.Α. 

Αρθρο 6 

Χρονική Διάρκεια Έργων 

1. Η διάρκεια των έργων που θα υλοποιηθούν στο πλαί¬ 
σιο της Δράσης «Χρηματοδότηση επιχειρήσεων για την 
υλοποίηση έργων προηγμένων ευρυζωνικών υπηρεσιών» 
δεν είναι δυνατό να ξεπεράσει το χρονικό διάστημα 
των δεκαοκτώ (18) μηνών από την επίσημη έναρξη του 
έργου. Σε κάθε περίπτωση τα έργα θα πρέπει να έχουν 
ολοκληρωθεί το αργότερο έως τις 10.11.2008. 

Παράταση των έργων πέραν των ανωτέρω προθεσμι¬ 
ών είναι δυνατή κάτω από εξαιρετικές συνθήκες, μετά 
από απόφαση του Τελικού Δικαιούχου και εφόσον η 
απόφαση αυτή δεν αντίκειται στο θεσμικό πλαίσιο που 
διέπει την υλοποίηση της Δράσης. 

2. Για την υλοποίηση και ολοκλήρωση εκάστου έρ¬ 
γου, το αντίστοιχο υποβληθέν επιχειρηματικό σχέδιο 
θα περιλαμβάνει δύο Φάσεις υλοποίησης (για την κάθε 
Φάση θα πρέπει να υπάρχει αναλυτικό χρονοδιάγραμμα 
ενεργειών με την αναφορά κρίσιμων σημείων - ορόση¬ 
μων για την υλοποίηση του έργου): 

Α' Φάση: 

Εντός της Α' Φάσης υλοποίησης θα πρέπει να έχει 
ολοκληρωθεί πλήρως η υλοποίηση της απαιτούμενης 
υποδομής. Εντός του διαστήματος αυτού θα πρέπει να 
καταστεί δυνατή η λειτουργία του εξοπλισμού και του 
λογισμικού που έχει εγκατασταθεί. 

Β' Φάση: 

Με την παρέλευση της Α' Φάσης του έργου και για 
χρονικό διάστημα ελάχιστης διάρκειας δύο (2) μηνών 
και μέγιστης διάρκειας έξι (6) μηνών θα προβλέπεται 
η δοκιμαστική λειτουργία του συνόλου των υπηρεσιών 
που πρόκειται να αναπτυχθούν μέσω της συγκεκριμένης 
επένδυσης. 

Άρθρο 7 

Επιλέξιμες Δαπάνες 

1. Οι Κατηγορίες Δαπανών που είναι επιλέξιμες για 
χρηματοδότηση στο πλαίσιο της Δράσης, είναι οι ακό¬ 
λουθες: 

1.1 Κ.Δ. (1): «Προμήθεια Εξοπλισμού». Περιλαμβάνει 
τις δαπάνες για την προμήθεια και εγκατάσταση του 


εξοπλισμού που κρίνεται αναγκαίος για την εύρυθμη 
λειτουργία της προτεινόμενης λύσης. Στον επιλέξιμο 
εξοπλισμό περιλαμβάνονται ενδεικτικά: εξυπηρετητές, 
σταθμοί εργασίας, ενεργός δικτυακός εξοπλισμός, τη¬ 
λεπικοινωνιακός εξοπλισμός, εξειδικευμένες πλατφόρ¬ 
μες υλικού για την ανάπτυξη, διαχείριση και διανομή 
περιεχομένου, τερματικές συσκευές για τη λήψη των 
υπηρεσιών, κ.α. 

1.2 Κ.Δ. (2): «Δαπάνες Λογισμικού». Περιλαμβάνει τις 
δαπάνες για την προμήθεια λογισμικού που αποτελεί 
τμήμα της προτεινόμενης λύσης. Το λογισμικό μπορεί 
ενδεικτικά να περιλαμβάνει: λειτουργικά συστήματα, 
εφαρμογές που υποστηρίζουν την ανάπτυξη, ενσωμάτω¬ 
ση, διαχείριση και διάθεση ευρυζωνικού περιεχομένου, 
εξειδικευμένες εφαρμογές λογισμικού (λ.χ. λογισμικό 
ασφαλείας, διαχείρισης της κίνησης δεδομένων), λογι¬ 
σμικό υποστήριξης των χρηστών, κ.α. 

1.3 Κ.Δ. (3): «Δαπάνες Μεταφοράς Τεχνογνωσίας». Περι¬ 
λαμβάνει τις δαπάνες για την προμήθεια τεχνογνωσίας 
που είναι συναφής με το αντικείμενο και απαραίτητη 
για την παροχή της υποκείμενης υπηρεσίας. 

1.4 Κ.Δ. (4): «Υπηρεσίες Συμβούλων». Περιλαμβάνει την 
προμήθεια υπηρεσιών που αφορούν την υποστήριξη από 
τρίτα μέρη για την απρόσκοπτη υλοποίηση του έργου. 
Σε αυτές εντάσσονται ενδεικτικά: η εκπόνηση μελετών 
και ερευνών σχετικών με το επιχειρηματικό σχέδιο της 
προτεινόμενης επένδυσης και η παροχή υπηρεσιών υπο¬ 
στήριξης στην υλοποίηση και διαχείριση του έργου. 

1.5 Κ.Δ. (5): «Ενέργειες Προώθησης/Προβολής». Περι¬ 
λαμβάνει δαπάνες ενεργειών που αφορούν στην προβο¬ 
λή/προώθηση των υπηρεσιών που αναπτύσσονται στο 
πλαίσιο του προτεινόμενου έργου. 

1.6 Κ.Δ. (6): «Δαπάνες Δημιουργίας Πολυμεσικού Πε¬ 
ριεχομένου». Περιλαμβάνονται δαπάνες ενεργειών που 
αφορούν στην δημιουργία πολυμεσικού περιεχομένου 
που προορίζεται για διάθεση στο κοινό μέσω της επι¬ 
χορηγούμενης υπηρεσίας. 

1.7 Κ.Δ. (7): «Δαπάνες Πιλοτικής Λειτουργίας». Περι¬ 
λαμβάνονται δαπάνες που αφορούν τη δοκιμαστική λει¬ 
τουργία του συνόλου του έργου για την παροχή των 
ευρυζωνικών υπηρεσιών από την επιχείρηση. 

2. Οι δαπάνες είναι επιλέξιμες μόνο στην περίπτωση 
που το φυσικό και οικονομικό αντικείμενο έχει πραγ¬ 
ματοποιηθεί μετά την ημερομηνία υποβολής πρότασης 
και πριν την ημερομηνία λήξης του έργου. 

3. Σε περίπτωση που πραγματοποιηθούν δαπάνες πριν 
την έγκριση της αντίστοιχης, κατά περίπτωση, πρότα¬ 
σης, δεν είναι δυνατή η έγερση τυχόν απαίτησης για 
επιχορήγηση, σε περίπτωση απόρριψης της πρότασης 
κατά τη διαδικασία αξιολόγησης. 

4. Στους Οδηγούς της παραγράφου 1 του άρθρου 17 
της παρούσης δύναται να εξειδικευτούν περαιτέρω: α) 
ειδικοί όροι και περιορισμοί ανά κατηγορία δαπάνης, 
καθώς και β) τα όρια κάθε κατηγορίας δαπάνης ως πο¬ 
σοστό του συνολικού προϋπολογισμού των προτάσεων 
που θα υποβληθούν από τις επιχειρήσεις. 

Αρθρο 8 
Ίδια Συμμετοχή 

1. Στο πλαίσιο της ενίσχυσης επιχειρηματικών σχεδίων 
από την Δράση «Χρηματοδότηση επιχειρήσεων για την 
υλοποίηση έργων προηγμένων ευρυζωνικών υπηρεσι¬ 
ών» είναι απαραίτητη για τις υποψήφιες επιχειρήσεις 
η τεκμηρίωση της δυνατότητας καταβολής της ίδιας 

συμμετοχής αυτών στο επενδυτικό σχέδιο, υπό τις ακό¬ 
λουθες έννοιες: 

α. Το ποσοστό της ίδιας συμμετοχής της επιχείρη¬ 
σης στην επένδυση δεν μπορεί να είναι κατώτερο του 
25% του συνολικού προϋπολογισμού της επενδυτικής 
πρότασης. 

β. Ως ίδια συμμετοχή νοείται για 

ί. τις υφιστάμενες επιχειρήσεις 

1) το ποσό της αύξησης του εταιρικού κεφαλαίου τους 
που προκύπτει από νέες, σε μετρητά, εισφορές των 
εταίρων ή 

2) τα φορολογηθέντα αποθεματικά, όπως αυτά προ- 
βλέπονται από την κείμενη νομοθεσία, εκτός του τα¬ 
κτικού, χωρίς να απαιτείται αύξηση του μετοχικού ή 
εταιρικού κεφαλαίου και υπό τον όρο ότι τα αποθε¬ 
ματικά αυτά δεν θα μπορούν να διανεμηθούν πριν την 
παρέλευση πενταετίας από την ολοκλήρωση και έναρξη 
παραγωγικής λειτουργίας της επένδυσης. Τα αποθεμα¬ 
τικά αυτά εμφανίζονται σε ιδιαίτερο λογαριασμό στα 
λογιστικά βιβλία της επιχείρησης. Τα φορολογηθέντα 
(έκτακτα) αποθεματικά επιχείρησης αποτελούν ίδια 
συμμετοχή στην επένδυση, εφόσον κατά το στάδιο αξι¬ 
ολόγησης της επένδυσης ελέγχεται και διαπιστώνεται 
η επάρκεια της ρευστότητας της επιχείρησης μετά την 
αφαίρεση των ποσών των διαθεσίμων της που πρόκειται 
να αποτελόσουν την ίδια συμμετοχή. 

ϋ. τις νεοϊδρυθείσες επιχειρήσεις 

το ποσό της αύξησης του εταιρικού κεφαλαίου τους 
που προκύπτει από νέες, σε μετρητά, εισφορές των 
εταίρων. 

μι. τις υπό σύσταση επιχειρήσεις 

το ποσό του εταιρικού κεφαλαίου τους που προκύπτει 
από τις αρχικές εισφορές των εταίρων σε μετρητά, 
καθώς και τις επακόλουθες αυξήσεις αυτού. 

2. Η αύξηση του εταιρικού κεφαλαίου υφιστάμενων και 
νεοϊδρυθεισών επιχειρήσεων θα γίνεται, κατά κανόνα, 
μετά την υποβολή της επενδυτικής πρότασης στη Δρά¬ 
ση με αποκλειστικό, βάσει της σχετικής απόφασης της 
γενικής συνέλευσης των μετόχων ή των εταίρων (αντί¬ 
στοιχα για Α.Ε. ή Ε.Π.Ε.), σκοπό τη χρησιμοποίηση του 
νέου κεφαλαίου ως ίδια συμμετοχή στη συγκεκριμένη 
επένδυση. Εναλλακτικά, η αύξηση του εταιρικού κεφα¬ 
λαίου των επιχειρήσεων μπορεί να πραγματοποιηθεί και 
πριν την υποβολή της πρότασης υπό την προϋπόθεση 
ότι έχει λάβει χώρα το νωρίτερο δώδεκα (12) μήνες 
πριν από την υποβολή της πρότασης με αποκλειστικό 
σκοπό, βάσει της σχετικής απόφασης της γενικής συ¬ 
νέλευσης των μετόχων ή των εταίρων (αντίστοιχα για 
Α.Ε. ή Ε.Π.Ε.), τη χρησιμοποίηση του νέου κεφαλαίου για 
τη χρηματοδότηση επενδύσεων για ανάπτυξη ευρυζω- 
νικών υπηρεσιών, ενώ μέχρι το χρόνο υποβολής της 
πρότασης το κεφάλαιο αυτό πρέπει αποδεδειγμένα να 
υφίσταται με τη μορφή διαθεσίμων της εταιρείας και 
να μην έχει αναλωθεί. 

3. Στην περίπτωση υπό σύσταση επιχειρήσεων, τόσο 
το αρχικό μετοχικό κεφάλαιο όσο και οποιαδήποτε αύ¬ 
ξηση αυτού μέχρι του ύψους της ιδίας συμμετοχής της 
επιχείρησης στην κατατεθείσα επενδυτική πρότασή της 
θα πρέπει, βάσει της σχετικής απόφασης της γενικής 
συνέλευσης των μετόχων ή των εταίρων (αντίστοιχα 
για Α.Ε. ή Ε.Π.Ε.), να έχει σκοπό τη χρησιμοποίηση του 
κεφαλαίου αυτού ως ίδια συμμετοχή στη συγκεκριμένη 
επένδυση. 


ΜΕΡΟΣ Β: ΥΠΟΒΟΛΗ ΠΡΟΤΑΣΕΩΝ 
Αρθρο 9 

Διαδικασία Υποβολής Προτάσεων 

1. Η «Κοινωνία της Πληροφορίας Α.Ε.», ως Τελικός Δι¬ 
καιούχος της Δράσης «Χρηματοδότηση επιχειρήσεων 
για την υλοποίηση έργων προηγμένων ευρυζωνικών υπη¬ 
ρεσιών», σύμφωνα με την υπ. αριθμ. 46603/1164/2.8.2005 
Κοινή Απόφαση (ΚΥΑ) των Υπουργών Οικονομίας και 
Οικονομικών και Μεταφορών και Επικοινωνιών (ΦΕΚ 
1145/Β/17.8.2005), θα αναλάβει την υλοποίηση ενεργειών 
δημοσιότητας για την κατάλληλη ενημέρωση των δυνη¬ 
τικών δικαιούχων των ενισχύσεων και την υποστήριξή 
τους κατά την υποβολή των προτάσεων. 

2. Ως καταληκτική ημερομηνία και ώρα υποβολής των 
προτάσεων από τις ενδιαφερόμενες επιχειρήσεις, ορί¬ 
ζεται η 13η Νοεμβρίου 2006 και ώρα 16:00. 

3. Οι προτάσεις θα πρέπει να κατατεθούν ιδιοχείρως 
ή ταχυδρομικά μέχρι την ως άνω καθοριζόμενη ημε¬ 
ρομηνία στις εγκαταστάσεις της ΚτΠ Α.Ε., όπως αυτό 
ορίζεται συγκεκριμένα στους οδηγούς της παραγράφου 
1 του άρθρου 17 της παρούσης. 

4. Οι προτάσεις θα κατατίθενται μέσα σε ενιαίο σφρα¬ 
γισμένο φάκελο ο οποίος θα περιέχει δύο ανεξάρτητους 
φακέλους, (α) «Φάκελος Δικαιολογητικών Συμμετοχής» 
και (β) «Φάκελος Επιχειρηματικού Σχεδίου» τα περιε¬ 
χόμενα των οποίων αναλύονται στους οδηγούς της 
παραγράφου 1 του άρθρου 17 της παρούσης. 

ΜΕΡΟΣ Γ: ΑΞΙΟΛΟΓΗΣΗ ΠΡΟΤΑΣΕΩΝ 
Αρθρο 10 

Ελάχιστες προϋποθέσεις Συμμετοχής - Κριτήρια Υπα¬ 
γωγής - Διαδικασία Αξιολόγησης Προτάσεων 

1. Ως ελάχιστες προϋποθέσεις συμμετοχής μιας πρό¬ 
τασης στην διαδικασία αξιολόγησης θεωρούνται: 

• Η κάλυψη των προϋποθέσεων επιλεξιμότητας των 
επιχειρήσεων όπως αυτές ορίζονται στο άρθρο 3 της 
παρούσης και εξειδικεύονται στους οδηγούς της παρα¬ 
γράφου 1 του άρθρου 17. 

• Η δυνατότητα κάλυψης του 25% τουλάχιστον του 
συνολικού προϋπολογισμού της επενδυτικής πρότασης 
μέσω ίδιας συμμετοχής της επιχείρησης όπως αυτή 
ορίζεται στο άρθρο 8 της παρούσης. 

2. Τα κριτήρια υπαγωγής των εμπρόθεσμα υποβληθεισών 
προτάσεων στις διατάξεις της παρούσης, έχουν ως εξής: 


Κωδ. 

Τίτλος Κριτηρίου 

Σχετική 

Βαρύτητα 

ΚΙ 

Υφιστάμενη κατάσταση της επι¬ 
χείρησης - ωριμότητα για την 
υλοποίηση της επένδυσης 

15% 

Κ2 

Ρεαλισμός και αξιοπιστία μεθο¬ 
δολογίας υλοποίησης και κό¬ 
στους του επενδυτικού σχεδίου 

15% 

Κ3 

Κάλυψη Ιδιωτικής Δαπάνης 

15% 

Κ4 

Τεχνολογικά χαρακτηριστικά 
της επένδυσης 

15% 

Κ5 

Εύρος και αξιοπιστία των παρε¬ 
χόμενων υπηρεσιών 

20% 

Κ6 

Σκοπιμότητα - βιωσιμότητα του 
επενδυτικού σχεδίου 

20% 

3. Τα ως άνω κριτήρια αξιολόγησης εξειδικεύονται και 
αναλύονται ως εξής: 

3.1 Υφιστάμενη κατάσταση της επιχείρησης - ωριμό¬ 
τητα για την υλοποίηση της επένδυσης 

Με βάση το συγκεκριμένο κριτήριο εξετάζεται η υφι¬ 
στάμενη εξειδίκευση και η κλίμακα των δραστηριοτήτων 
του φορέα της επένδυσης στο παρελθόν. Σε περίπτωση 
νεοϊδρυθεισών ή υπό σύσταση επιχειρήσεων η αξιολό¬ 
γηση αφορά και τους κατά περίπτωση εταίρους - με¬ 
τόχους του επενδυτικού φορέα. Ειδικότερα, με βάση το 
συγκεκριμένο κριτήριο εξετάζονται: 

• Τα οικονομικά μεγέθη εν γένει και τα αποτελέσματά 
της επιχείρησης κατά την τελευταία τριετία (ή κατά το 
αντίστοιχο διάστημα λειτουργίας της, σε περίπτωση 
που αυτό είναι μικρότερο της τριετίας), σε σχέση με 
το ύψος της επένδυσης, 

• Η γενικότερη επιχειρηματική εμπειρία του φορέα, 

• Η στελέχωση και η οργανωτική δομή του φορέα 
της επένδυσης, 

• Η συνάφεια της υφιστάμενης επιχειρηματικής δρα¬ 
στηριότητας του φορέα της επένδυσης με το προτει- 
νόμενο επενδυτικό σχέδιο 

3.2 Ρεαλισμός και αξιοπιστία μεθοδολογίας υλοποίη¬ 
σης και κόστους του επενδυτικού σχεδίου 

Με βάση το συγκεκριμένο κριτήριο αξιολογείται η 
αξιοπιστία της προτεινόμενης μεθοδολογίας και του 
αντίστοιχου χρονοδιαγράμματος σε σχέση με το μέγε¬ 
θος και την πολυπλοκότητα του επενδυτικού σχεδίου 
καθώς και η κοστολόγηση αυτού. Ειδικότερα, με βάση 
το συγκεκριμένο κριτήριο εξετάζεται: 

• Η οργάνωση των εργασιών. 

• Η διαθέσιμη τεχνογνωσία στην τεχνική υλοποίηση 
ή/και διαχείριση έργων, όπως αυτή προκύπτει από τα 
υποβληθέντα στην πρόταση στοιχεία, τα οποία ενδει¬ 
κτικά περιλαμβάνουν περιγραφή του στελεχιακού δυνα¬ 
μικού που θα ασχοληθεί με το προτεινόμενο έργο και 
την πρότερή του εμπειρία σε παρεμφερή έργα. 

• Η ρεαλιστική εκτίμηση του χρονοδιαγράμματος σε 
σχέση με την προτεινόμενη οργάνωση των εργασιών. 

• Η ύπαρξη σαφώς προσδιορισμένων και άρτια ορ¬ 
γανωμένων ποσοτικών στοιχείων φυσικού αντικειμένου 
στην πρόταση. 

• Η ορθολογική κοστολόγηση των τμημάτων του επεν¬ 
δυτικού σχεδίου. 

3.3 Ποσοστό ιδίας συμμετοχής της επιχείρησης στη 
χρηματοδότηση της ιδιωτικής δαπάνης 

Για την βαθμολόγηση του κριτηρίου εξετάζεται το πο¬ 
σοστό της ίδιας συμμετοχής στο κόστος της επένδυσης 
και η δυνατότητα χρηματοδότησης μέρους της ίδιας 
συμμετοχής στο κόστος της επένδυσης μέσω επεν¬ 
δυτικού δανείου και η προσκόμιση σχετικού θετικού 
ενδιαφέροντος της χρηματοδοτούσας τράπεζας ή του 
χρηματοδοτικού οργανισμού. 

Συγκεκριμένα: 

• Παρέχονται δέκα (10) βαθμοί όταν το ποσοστό συμ¬ 
μετοχής της ίδιας συμμετοχής στο κόστος της επένδυ¬ 
σης είναι ίσο με το 50% αυτού. 

• Παρέχονται οκτώ (8) βαθμοί όταν το ποσοστό της 
ίδιας συμμετοχής στο κόστος της επένδυσης είναι ίσο 
ή μεγαλύτερο του 40% και μικρότερο του 50% και τεκ¬ 
μηριώνεται επαρκώς η δυνατότητα χρηματοδότησης 
του υπολοίπου μέσω επενδυτικού δανείου. 


• Παρέχονται έξι (6) βαθμοί όταν το ποσοστό συμμε¬ 
τοχής της ίδιας συμμετοχής στο κόστος της επένδυσης 
είναι ίσο ή μεγαλύτερο του 30% και μικρότερο του 40% 
και τεκμηριώνεται επαρκώς η δυνατότητα χρηματοδό¬ 
τησης του υπολοίπου μέσω επενδυτικού δανείου. 

• Παρέχονται τέσσερεις (4) βαθμοί όταν το ποσοστό 
της ίδιας συμμετοχής στο κόστος της επένδυσης είναι 
ίσο ή μεγαλύτερο του 25% και μικρότερο του 30% και 
τεκμηριώνεται επαρκώς η δυνατότητα χρηματοδότησης 
του υπολοίπου μέσω επενδυτικού δανείου. 

• Παρέχονται δύο (2) βαθμοί όταν το ποσοστό της 
ίδιας συμμετοχής στο κόστος της επένδυσης είναι ίσο 
ή μεγαλύτερο του 25% και μικρότερο του 50% και δεν 
τεκμηριώνεται επαρκώς η δυνατότητα χρηματοδότησης 
του υπολοίπου μέσω επενδυτικού δανείου. 

3.4 Τεχνολογικά χαρακτηριστικά της επένδυσης 

Με βάση το συγκεκριμένο κριτήριο αξιολογείται η 
επάρκεια και η επεκτασιμότητα των προτεινόμενων τε¬ 
χνολογιών για την παροχή των προτεινόμενων υπηρε¬ 
σιών. Επισημαίνεται ότι κρίσιμης σημασίας στοιχεία για 
την αξιολόγηση της πρότασης με βάση το συγκεκριμένο 
κριτήριο θα ληφθούν από τις συνημμένες προσφορές 
των δυνητικών προμηθευτών της επιχείρησης. Επίσης, 
θα ληφθεί υπόψη η υπάρχουσα τεχνογνωσία της εται¬ 
ρείας και η δυνατότητα αξιοποίησης αυτής στο πλαίσιο 
υλοποίησης του επιχειρηματικού σχεδίου. Γ ια τον σκοπό 
αυτό, οι δυνητικοί φορείς της επένδυσης καλούνται να 
μεριμνήσουν για την καλύτερη δυνατή τεκμηρίωση της 
πρότασής τους και των προσφορών που θα συνοδεύ¬ 
ουν το επιχειρηματικό τους σχέδιο, αναφορικά με τα 
παρακάτω στοιχεία: 

• Τα χαρακτηριστικά και οι τεχνικές προδιαγραφές/ 
δυνατότητες των προτεινόμενων συστημάτων και εξο¬ 
πλισμού. Ειδικότερα, δε, η επάρκεια και η αξιοπιστία 
των προτεινόμενων συστημάτων για την υλοποίηση 
των προτεινόμενων υπηρεσιών. 

• Οι λόγοι επιλογής των προτεινόμενων τεχνολογικών 
λύσεων σε σχέση με την υπάρχουσα αγορά. 

• Η υιοθέτηση καινοτόμων τεχνολογικά λύσεων στην 
υλοποίηση των υπηρεσιών που περιλαμβάνονται στο 
επιχειρηματικό σχέδιο. 

• Η αξιοπιστία και ικανότητα των προμηθευτών να 
ανταποκριθούν στις υποχρεώσεις τους, όπως κατά περί¬ 
πτωση μπορεί να εξαχθεί π.χ. από το εύρος αντίστοιχων 
εγκαταστάσεων του ίδιου προμηθευτή ή των στελεχών 
του στο παρελθόν, την ύπαρξη τυχόν συμφωνίας επι¬ 
πέδου υπηρεσιών (3Ι_Α), κλπ. Ειδικότερα, σε ότι αφορά 
τους προμηθευτές των βασικών λύσεων, η εμπειρία των 
προμηθευτών στην υλοποίηση έργων συναφών με συ¬ 
στήματα παροχής ευρυζωνικών υπηρεσιών βασισμένων 
σε τεχνολογία ΙΡ. 

• Η υποστήριξη/εγγύηση που παρέχει ο κατασκευα¬ 
στής των προτεινόμενων συστημάτων. 

• Η επεκτασιμότητα των προτεινόμενων συστημάτων 
για την κάλυψη προβλέψιμων μελλοντικών αναγκών. 

• Η δυνατότητα διασύνδεσης των προτεινόμενων συ¬ 
στημάτων με άλλα συστήματα. 

3.5 Εύρος και αξιοπιστία των παρεχόμενων υπηρε¬ 
σιών 

Με βάση το συγκεκριμένο κριτήριο αξιολογείται το 
αποτέλεσμα της επενδυτικής προσπάθειας για την 
οποία ζητείται συγχρηματοδότηση μέσω της Δράσης. 
Ειδικότερα, με βάση το συγκεκριμένο κριτήριο εξετά¬ 
ζεται: 

• Ο καινοτόμος χαρακτήρας των υπηρεσιών που πρό¬ 
κειται να παρασχεθούν, 

• Η λειτουργικότητα των υπηρεσιών και οι δυνατότη¬ 
τες αξιοποίησής τους από τους δυνητικούς χρήστες. 

• Ο βαθμός κάλυψης των βασικών κατευθύνσεων της 
Δράσης, όπως αυτές αναψέρονται στον Οδηγό Υπο¬ 
βολής της, το εύρος και η συμπληρωματικότητα του 
συνόλου των υπηρεσιών που θα υλοποιηθούν. 

• Το εύρος και τα χαρακτηριστικά των δυνητικών 
ομάδων χρηστών των παρεχόμενων υπηρεσιών. 

• Άλλες πιθανές ωφέλειες για τον πολίτη ή ενδεχό¬ 
μενα παράπλευρα οφέλη που προκύπτουν σε σχέση 
με το κοινωνικό συμφέρον (π.χ. μείωση του ψηφιακού 
χάσματος μεταξύ περιοχών της χώρας, βελτίωση των 
παρεχομένων υπηρεσιών προς μειονεκτικές - για γεω¬ 
γραφικούς ή κοινωνικούς λόγους - ομάδες πληθυσμού, 
κτλ). 

Στην ειδική περίπτωση όπου κατά την αξιολόγηση 
μίας πρότασης διαπιστωθεί ότι το υποβληθέν Επιχειρη¬ 
ματικό Σχέδιο αφορά πρωτίστως την δημιουργία μίας 
μη ευρυζωνικής υπηρεσίας, η πρόταση θα βαθμολογη¬ 
θεί με μηδέν (0) κατά το συγκεκριμένο κριτήριο και θα 
προταθεί αυτομάτως προς απόρριψη. 

3.6 Σκοπιμότητα - βιωσιμότητα του επενδυτικού σχε¬ 
δίου 

Με βάση το συγκεκριμένο κριτήριο αξιολογείται η 
δυνατότητα εμπορικής αξιοποίησης της επένδυσης. Ει¬ 
δικότερα, με βάση το συγκεκριμένο κριτήριο, εξετάζεται 
ο δείκτης Καθαρής Παρούσας Αξίας (ΝΡν), σύμφωνα 
με παραδοχές δαπανών και εισροών που θα θέσει και 
θα τεκμηριώσει ο φορέας της επένδυσης, για μία πε¬ 
ρίοδο τουλάχιστον 5 ετών μετά την ολοκλήρωση της 
επένδυσης. 

Ο δείκτης αυτός θα εξετασθεί όχι μόνο ως προς την 
απόλυτη τιμή του, αλλά κυρίως ως προς το κατά πόσον 
η ανάλυση που οδηγεί στον υπολογισμό του είναι βα¬ 
σισμένη σε ρεαλιστικές υποθέσεις και λαμβάνει υπ’όψιν 
τους βασικότερους παράγοντες που μπορεί να επηρε¬ 
άσουν τη βιωσιμότητα της επένδυσης. 

Στα πλαίσια του συγκεκριμένου κριτηρίου, επίσης, αξι¬ 
ολογείται και η μεθοδολογία προώθησης και προβολής 
της επιχορηγούμενης υπηρεσίας τόσο στις ομάδες του 
ευρέος κοινού στις οποίες απευθύνεται, όσο και σε υπο¬ 
ψήφιους αγοραστές της συνολικής υπηρεσίας, εάν στο 
επιχειρηματικό σχέδιο προβλέπεται τέτοια αξιοποίηση 
της ευρυζωνικής υπηρεσίας. 

4. Κάθε κριτήριο, πλην του 3.3, βαθμολογείται και τεκ¬ 
μηριώνεται σχετικά κατά τη φάση εξέτασης του επιχει¬ 
ρηματικού σχεδίου. Η βαθμολόγηση κάθε κριτηρίου θα 
γίνεται με βάση την παρακάτω αντιστοιχία: 


Επίπεδο 

αξιολόγησης 

κριτηρίου 

Επεξήγηση 

Βαθμός 

(β) 

ΠΟΛΥ ΚΑΛΟ 

Καλύπτονται πλήρως 
όλες οι επιμέρους πτυ¬ 
χές του κριτηρίου και 
το γενικό επίπεδο των 
στοιχείων που αναφέ- 
ρονται είναι πολύ καλό 

9 -10 


ΚΑΛΟ 

Καλύπτεται μεγάλο πο¬ 
σοστό των επιμέρους 
πτυχών του κριτηρίου 
και το γενικό επίπεδο 
των στοιχείων που ανα- 
φέρονται στην πρόταση 
είναι καλό 

7 - 8 

ΙΚΑΝΟΠΟΙΗΤΙΚΟ 

Καλύπτονται επιτυχώς 
κάποιες από τις επιμέ¬ 
ρους πτυχές του κριτη¬ 
ρίου, αλλά υπάρχει και 
ένα σημαντικό μέρος 
που δεν προσεγγίζονται 
επαρκώς 

5-6 

ΜΕΤΡΙΟ 

Καλύπτονται μόνο 
ελάχιστες από τις 
επιμέρους πτυχές του 
κριτηρίου και αυτές όχι 
επαρκώς 

3-4 

ΕΛΛΙΠΕΣ 

Η προσέγγιση της πρό¬ 
τασης σε σχέση με το 
κριτήριο είναι γενική 
- αόριστη και δεν υπάρ¬ 
χει ουσιαστική αιτιολό- 
γηση-κάλυψη 

1 - 2 

ΜΗ ΑΠΟΔΕΚΤΟ/ 
ΑΝΕΠΑΡΚΕΣ 

Δεν καλύπτεται το 
κριτήριο - Η πρόταση 
είναι μη αποδεκτή ως 
προς το συγκεκριμένο 
κριτήριο. 

0 


5. Για τον υπολογισμό της σταθμισμένης βαθμολογίας 
κάθε κριτηρίου χρησιμοποιείται η αντίστοιχη βαρύτη¬ 
τα. Αναλυτικά, ο υπολογισμός της απόλυτης και της 
σταθμισμένης βαθμολογίας κάθε κριτηρίου, καθώς και 
της συνολικής βαθμολογίας της πρότασης γίνεται ως 
εξής: 

• Η απόλυτη βαθμολογία κάθε κριτηρίου κυμαίνεται 
από 0 έως και 10 και προκύπτει από την κλίμακα βαθ¬ 
μολόγησης της προηγούμενης παραγράφου. 

• Για την εξάλειψη των δεκαδικών ψηφίων ο βαθμός 
κάθε κριτηρίου πολλαπλασιάζεται με το 1000 (οπότε το 
άριστα γίνεται το 10.000) 

• Στη συνέχεια ο απόλυτος βαθμός του κριτηρίου 
πολλαπλασιάζεται με την αντίστοιχη βαρύτητα για να 
προκύψει η σταθμισμένη βαθμολογία κάθε κριτηρίου 
(ή και υποκριτηρίου για τα όσα ποιοτικά αναλύονται 
περαιτέρω). 

• Το άθροισμα των σταθμισμένων βαθμολογιών (με 
άριστα το 10.000) αποτελεί την τελική συνολική βαθ¬ 
μολογία της κάθε πρότασης. 

• Το σύνολο της βαθμολογίας των κριτηρίων υπολο¬ 
γίζεται από τον παρακάτω τύπο (η κλίμακα είναι από 
0 έως και 10.000) 

ς ΠΡΟΤΑΣΗΣ = Κ1(β) X1000 X15% + Κ2 (β) X1000 X15% 
Κ3 X 1000 X 15% + Κ4 (β) X 1000 X 15% + Κ5 (β) X 1000 
X 20% + Κ6 (β) X 1000 X 20% 

Όπου: 

ς ΠΡΟΤΑΣΗΣ: Η συνολική βαθμολογία της πρότασης 

Κ1(β), Κ2(β), Κ3(β), Κ4(β), Κ5(β) και Κ6(β): η αριθμητική 

βαθμολογία των κριτηρίων, σύμφωνα με την κατανομή 
της κλίμακας βαθμολόγησης 

• Ως ελάχιστη βαθμολογική βάση ορίζονται οι 4.000 
μονάδες. 

6. Για τη διενέργεια της διαδικασίας αξιολόγησης συ- 
στήνεται με Απόφαση του Διοικητικού Συμβουλίου της 
ΚτΠ Α.Ε. ή εξουσιοδοτημένου προς τούτο, από το Διοι¬ 
κητικό Συμβούλιο, οργάνου της ΚτΠ Α.Ε., Γνωμοδοτική 
επιτροπή της Δράσης, η οποία αποτελείται από 

• Τρία (3) μέλη με αντίστοιχους αναπληρωτές, που 
ορίζονται από τη Γ ενική Γ ραμματεία Επικοινωνιών του 
Υπουργείου Μεταφορών και Επικοινωνιών. 

• Ένα (1) μέλος με αντίστοιχο αναπληρωτή, που ορί¬ 
ζεται από την ειδική γραμματεία για την Κοινωνία της 
Πληροφορίας. 

• Ένα (1) μέλος με αντίστοιχο αναπληρωτή, που ορί¬ 
ζεται από την «Κοινωνία της Πληροφορίας Α.Ε.» 

7. Η Γνωμοδοτική Επιτροπή θα υποστηρίζεται στο 
έργο της από ειδικούς εμπειρογνώμονες που θα προ¬ 
έρχονται από το εγκεκριμένο «Μητρώο Αξιολογητών 
Έργων Ιδιωτικού Τομέα» που τηρεί η ΚτΠ ΑΕ και οι οποί¬ 
οι θα απαρτίσουν Ομάδες Αξιολόγησης, σκοπός των 
οποίων θα είναι η ενδελεχής εξέταση και αξιολόγηση 
των επιχειρηματικών σχεδίων που έχουν προωθηθεί στη 
διαδικασία αξιολόγησης. Η κάθε Ομάδα Αξιολόγησης 
θα απαρτίζεται από τρεις εμπειρογνώμονες, ένας εκ 
των οποίων θα κατέχει τον ρόλο του συντονιστή της 
ομάδας. Έκαστη Ομάδα Αξιολόγησης δύναται να εξε¬ 
τάσει μία ή περισσότερες προτάσεις κατ’ απαίτηση της 
Γνωμοδοτικής Επιτροπής. Η ανάθεση της αξιολόγησης 
συγκεκριμένων προτάσεων σε συγκεκριμένους αξιολο- 
γητές καθορίζεται με κλήρωση. Κανένα εμπλεκόμενο 
μέρος δε γνωρίζει εκ των προτέρων τους αξιολογητές 
που θα αναλάβουν την αξιολόγηση κάθε πρότασης. Οι 
Ομάδες Αξιολόγησης θα συνεπικουρούν την Γνωμο¬ 
δοτική Επιτροπή καθ’ όλη την διάρκεια και τις φάσεις 
της διαδικασίας αξιολόγησης η οποία και θα συντονίζει 
και θα καθοδηγεί το έργο των Ομάδων Αξιολόγησης 
σύμφωνα με τις απαιτήσεις και ανάγκες της. 

8. Για την αξιολόγηση των προτάσεων πραγματοποι¬ 
ούνται οι ακόλουθες διαδοχικές ενέργειες: 

8.1 Έλεγχος κάλυψης Ελάχιστων Προϋποθέσεων Συμ¬ 
μετοχής. Στη φάση αυτή η Γνωμοδοτική Επιτροπή ανα¬ 
θέτει στις Ομάδες Αξιολόγησης που έχουν συσταθεί 
τον έλεγχο των προτάσεων ως προς την κάλυψη των 
ελάχιστων προϋποθέσεων συμμετοχής. Οι προτάσεις 
για τις οποίες καλύπτονται οι ελάχιστες προϋποθέσεις 
συμμετοχής, προωθούνται στην επόμενη φάση της δι¬ 
αδικασίας αξιολόγησης που αφορά την εξέταση των 
προτεινόμενων επιχειρηματικών σχεδίων. 

8.2 Αξιολόγηση του Επιχειρηματικού Σχεδίου. Στη 
φάση αυτή της διαδικασίας αξιολόγησης η Γνωμοδοτική 
Επιτροπή προβαίνει στην αξιολόγηση των επιχειρημα¬ 
τικών σχεδίων αναθέτοντας στις Ομάδες Αξιολόγησης 
την αποτίμηση του φυσικού και οικονομικού αντικειμέ¬ 
νου αυτών σύμφωνα με τα κριτήρια αξιολόγησης. 

8.3 Με την ολοκλήρωση της προηγούμενης φάσης, οι 
Ομάδες Αξιολόγησης παρουσιάζουν στην Γ νωμοδοτική 
Επιτροπή τα αποτελέσματα των ελέγχων επί των επι¬ 
χειρηματικών σχεδίων και την συνολική βαθμολογία που 
έχουν αποδώσει σε αυτά. Η συνολική τελική βαθμολογία 
έκαστου επιχειρηματικού σχεδίου αποδίδεται από την 
Γνωμοδοτική Επιτροπή, η οποία λαμβάνει υπόψη της τις 


αξιολογήσεις, παρατηρήσεις και εισηγήσεις των Ομά¬ 
δων Αξιολόγησης. 

9. Μετά την ολοκλήρωση των ελέγχων των επιχειρη¬ 
ματικών σχεδίων και την εξαγωγή των συνολικών τελι¬ 
κών βαθμολογιών αυτών, η Γνωμοδοτική Επιτροπή σε 
κοινή συνεδρίαση των μελών της προβαίνει στην τελική 
κατάταξη των προτάσεων. Γ ια το σκοπό αυτό συντάσ- 
σεται πίνακας προτάσεων με τελικούς προτεινόμενους 
προϋπολογισμούς και τελικές βαθμολογίες, ταξινομη¬ 
μένος με φθίνουσα βαθμολογική σειρά και προτείνεται 
προς ένταξη το σύνολο των προτάσεων, για το οποίο 
επαρκεί ο προϋπολογισμός του προγράμματος βάσει 
της σειράς βαθμολογίας τους. 

10. Στους Οδηγούς της παραγράφου 1 του άρθρου 
17 της παρούσης δύναται να εξειδικευτούν περαιτέρω 
οι βασικές αρχές και τα βήματα της διαδικασίας αξι¬ 
ολόγησης. 

Άρθρο 11 

Ένταξη Έργων στη Δράση 

1. Οι εισηγήσεις της Γνωμοδοτικής Επιτροπής της 
Δράσης μαζί με τα πρακτικά αξιολόγησης διαβιβάζονται 
στο Διοικητικό Συμβούλιο της «Κοινωνία της Πληροφο¬ 
ρίας Α.Ε.» ή στο εξουσιοδοτημένο προς τούτο από το 
Διοικητικό Συμβούλιο όργανο της «Κοινωνία της Πλη¬ 
ροφορίας Α.Ε.», το οποίο με Απόφασή του εντάσσει τα 
έργα στη Δράση. 

2. Μετά την έκδοση της Απόφασης Ένταξης, ενημε¬ 
ρώνονται όλες οι ενδιαφερόμενες επιχειρήσεις, για το 
αποτέλεσμα της αξιολόγησης της πρότασής τους. 

3. Οι επιλέξιμες προτάσεις που αξιολογήθηκαν θετικά, 
αλλά βάσει της βαθμολογικής τους σειράς δεν είναι 
δυνατό να χρηματοδοτηθούν λόγω μη επάρκειας του 
διατιθέμενου προϋπολογισμού, κατατάσσονται στην ει¬ 
δική κατηγορία «Επιλαχουσών Προτάσεων» και δύνανται 
να τύχουν χρηματοδότησης με νεότερες Αποφάσεις 
της «Κοινωνία της Πληροφορίας Α.Ε.», σε περίπτωση 
εξεύρεσης των σχετικών κονδυλίων. 

Αρθρο 12 

Αιτήσεις Επανεξέτασης 

1. Κάθε επιχείρηση έχει το δικαίωμα υποβολής αίτησης 
επανεξέτασης εντός διαστήματος 10 ημερολογιακών 
ημερών από την Έκδοση της Απόφασης Ένταξης των 
εγκεκριμένων έργων στη Δράση, αποστέλλοντας σχετι¬ 
κή επιστολή προς την «Κοινωνία της Πληροφορίας Α.Ε.». 
Οι αιτήσεις, προκειμένου να εξεταστούν, θα πρέπει να 
τεκμηριώνουν εμπεριστατωμένα και βάσει των όρων 
της Δράσης τις αιτίες για τις οποίες ζητείται επανεξέ¬ 
ταση. Οι αιτήσεις θα εξετάζονται από τη Γνωμοδοτική 
Επιτροπή της Δράσης, η οποία θα αποφαίνεται ορι¬ 
στικά εντός 20 ημερολογιακών ημερών από τη λήξη 
του προβλεπόμενου διαστήματος υποβολής αιτήσεων 
επανεξέτασης. 

2. Τα θέματα που αφορούν την υποβολή των αιτήσεων 
επανεξέτασης εκ μέρους των επιχειρήσεων, καθώς και 
την αξιολόγηση και τυχόν λήψη κατάλληλων διορθωτι¬ 
κών ενεργειών εκ μέρους της «Κοινωνία της Πληροφορί¬ 
ας Α.Ε.», σε περίπτωση που αυτό κριθεί σκόπιμο, δύναται 
να εξειδικευτούν στους Οδηγούς της παραγράφου 1 του 
άρθρου 17 της παρούσης. 

3. Στην περίπτωση που οι διορθωτικές ενέργειες αφο¬ 
ρούν σε ένταξη αρχικά απορριφθείσας ή επιλαχούσας 
πρότασης και δεν υπάρχουν προς στιγμήν διαθέσιμα 

κονδύλια, οι συγκεκριμένες προτάσεις κατατάσσονται 
στην αρχή της λίστας «Επιλαχουσών Προτάσεων». 

ΜΕΡΟΣ Δ: ΥΛΟΠΟΙΗΣΗ ΕΝΙΣΧΥΟΜΕΝΩΝ ΕΡΓΩΝ 
Άρθρο 13 

Δικαιολογητικά - Υπογραφή Συμβάσεων 

1. Μεταξύ της «Κοινωνία της Πληροφορίας Α.Ε.» (ΚτΠ 
Α.Ε.) από την μία πλευρά και των επιχειρήσεων που 
επιλέχθηκαν προς χρηματοδότηση με βάση την Απόφα¬ 
ση Ένταξης των εγκεκριμένων προτάσεων στη Δράση 
από την άλλη, θα υπογραφούν ισάριθμες συμβάσεις. Οι 
συμβάσεις θα καταρτιστούν στην ελληνική γλώσσα και 
θα διέπονται από το ελληνικό δίκαιο. 

2. Οι επιχειρήσεις που έχουν καταστεί δικαιούχοι των 
ενισχύσεων με την έκδοση της ΑπόφασηςΈνταξης των 
εγκεκριμένων προτάσεων στη Δράση, σύμφωνα με τα 
οριζόμενα στο άρθρο 10 της παρούσης, θα κληθούν από 
την «Κοινωνία της Πληροφορίας Α.Ε.» για την προσκό¬ 
μιση των απαραίτητων Δικαιολογητικών, τα οποία θα 
εξειδικευτούν στους Οδηγούς της παραγράφου 1 του 
άρθρου 17 της παρούσης. 

Αρθρο 14 

Υλοποίηση Επένδυσης - Τεκμηρίωση Φυσικού 
και Οικονομικού Αντικειμένου 

1. Οι επιχειρήσεις - δικαιούχοι της ενίσχυσης είναι 
εξ ολοκλήρου υπεύθυνοι, για την παρακολούθηση και 
διασφάλιση της προόδου του έργου τους, την ορθή 
τήρηση των χρονοδιαγραμμάτων και των λοιπών όρων 
της ΑπόφασηςΈνταξης στη Δράση και την ολοκλήρωση 
του φυσικού και οικονομικού αντικειμένου με βάση τα 
εγκεκριμένα χαρακτηριστικά και περιορισμούς. 

2. Κατά το διάστημα εξέλιξης του έργου τους οι επι¬ 
χειρήσεις θα πρέπει να παρέχουν οποιαδήποτε πλη¬ 
ροφορία καταστεί αναγκαία προς την «Κοινωνία της 
Πληροφορίας Α.Ε.» σχετικά με το ενισχυόμενο έργο 
τους, με τη μορφή αναφορών ή παροχής συγκεκριμένων 
στοιχείων. Μη ανταπόκριση σε αίτημα λήψης στοιχείων 
που απαιτούνται από τα αρμόδια διαχειριστικά όργανα, 
σύμφωνα με όσα προβλέπονται στην παρούσα και δύνα- 
ται να εξειδικευτούν στους Οδηγούς της παραγράφου 
1 του άρθρου 17 της παρούσης, ενδέχεται να οδηγήσει 
στην απένταξη της επιχείρησης από τη Δράση. 

3. Στο πλαίσιο της Δράσης δεν γίνονται αποδεκτά 
αιτήματα τροποποίησης, που να αφορούν αύξηση του 
εγκεκριμένου προϋπολογισμού, μεταβολή του επιχορη¬ 
γούμενου φυσικού αντικειμένου κατά τέτοιο τρόπο ώστε 
να μην εμπίπτει σαφώς σε κάποια από τις προβλεπό- 
μενες επιλέξιμες ενέργειες, παράταση της διάρκειας 
υλοποίησης του έργου για διάστημα μεγαλύτερο του 
ανώτατου προβλεπόμενου από τους Οδηγούς της πα¬ 
ραγράφου 1 του άρθρου 17 της παρούσης, καθώς και 
κάθε αίτημα που έρχεται σε αντίθεση με όσα ορίζονται 
στην παρούσα και εξειδικεύονται στους Οδηγούς της 
παραγράφου 1 του άρθρου 17 της παρούσης. 

4. Οι επιχειρήσεις - δικαιούχοι της ενίσχυσης θα πρέ¬ 
πει να τηρούν κάθε στοιχείο που τεκμηριώνει την ορθή 
υλοποίηση του έργου τους. Για τον επιτυχή έλεγχο 
(πιστοποίηση) του Φυσικού και Οικονομικού αντικειμένου 
κάθε ενισχυόμενου έργου και κατ’ επέκταση για την 


ταχεία καταβολή της επιχορήγησης, θα πρέπει να είναι 
διαθέσιμο από την επιχείρηση επαρκές τεκμηριωτικό 
υλικό τόσο για το σύνολο των ποσοτικών στοιχείων 
(υλικών και άυλων), όσο και για το σύνολο των δαπανών 
που περιλαμβάνονται στο εγκεκριμένο έργο. 

Αρθρο 15 

Παρακολούθηση -Έλεγχος - Πιστοποίηση Φυσικού 

και Οικονομικού Αντικειμένου Ενισχυόμενων Έργων 

1. Η παρακολούθηση, ο έλεγχος και η πιστοποίηση 
των εγκεκριμένων έργων, υλοποιούνται σύμφωνα με 
τις διαδικασίες της «Κοινωνία της Πληροφορίας Α.Ε» 
ως Τελικού Δικαιούχου της Δράσης, που μνημονεύονται 
και εξειδικεύονται στους Οδηγούς της παραγράφου 1 
του άρθρου 17 της παρούσης και εποπτεύονται από 
το Υπουργείο Μεταφορών και Επικοινωνιών - Γενική 
Γραμματεία Επικοινωνιών στο πλαίσιο της μεταξύ τους 
Προγραμματικής Συμφωνίας. 

2. Στο πλαίσιο των ανωτέρω διαδικασιών παρακολου- 
θείται και ελέγχεται: 

• Η ορθή υλοποίηση του φυσικού αντικειμένου του 
έργου. 

• Η επιλεξιμότητα, κανονικότητα και το εύλογο του 
κόστους των προς επιχορήγηση δαπανών 

Αρθρο 16 

Καταβολή Επιχορήγησης 

1. Γ ια την ενεργοποίηση της διαδικασίας καταβολής 
της επιχορήγησης θα πρέπει να έχουν ολοκληρωθεί οι 
ενέργειες πιστοποίησης του ενισχυόμενου έργου σύμ¬ 
φωνα με τις διαδικασίες του άρθρου 15 της παρούσης 
και να υπάρχουν οι αντίστοιχες διαθέσιμες πιστώσεις 
από τον κρατικό προϋπολογισμό. 

2. Γ ια την είσπραξη της Δημόσιας Χρηματοδότησης 
η επιχείρηση θα πρέπει να προσκομίσει τουλάχιστον 
αθεώρητο τιμολόγιο επιχορηγήσεων (παραγρ. 3 του 
άρθρου 12 του π.δ. 186/26.5.1992). 

3. Οι διαδικασίες και τα απαραίτητα δικαιολογητι- 
κά για την καταβολή της επιχορήγησης εξειδικεύονται 
στους Οδηγούς της παραγράφου 1 του άρθρου 17 της 
παρούσης. 

Αρθρο 17 
Τελικές διατάξεις 

1. Επιμέρους διαδικαστικά ζητήματα σχετικά με την 
υποβολή και την αξιολόγηση των προτάσεων, την πα¬ 
ρακολούθηση της υλοποίησης των ενισχυόμενων έρ¬ 
γων και την καταβολή των επιχορηγήσεων στους δι¬ 
καιούχους αυτών, δύναται να εξειδικευτούν σε Οδηγούς 
Υποβολής, Αξιολόγησης και Υλοποίησης που μπορεί να 
εκδώσει η Κοινωνία της Πληροφορίας Α.Ε., ως Τελικός 
Δικαιούχος της Δράσης, σύμφωνα με την υπ’ αριθμ. 
46603/1164/2.8.2005 κοινή απόφαση των Υπουργών Οι¬ 
κονομίας και Οικονομικών και Μεταφορών και Επικοι¬ 
νωνιών (ΦΕΚ 1145/Β/17.8.2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2006 

ΟΙ ΥΠΟΥΡΓΟΙ 

